Break Free

"Break Free" (בעברית: "להשתחרר") הוא סינגל של אריאנה גרנדה בהשתתפות המפיק זד שיצא ב-2 ביולי 2014 כסינגל השני מתוך אלבום האולפן השני שלה, My Everything. השיר זכה להצלחה מסחרית והגיע למקום הרביעי במצעד הבילבורד הוט 100 האמריקאי, ואף אומץ והפך להמנון מוכר בקרב הקהילה הגאה. נכון לפברואר 2026 צבר מעל למיליארד השמעות בספוטיפיי.

 רקע 
השיר נוצר והוקלט במהלך העבודה על אלבום האולפן השני של גרנדה, My Everything. באותה תקופה, פחות משנה לאחר צאת אלבום הבכורה שלה Yours Truly ב-2013 שהתאפיין בצליל R&B ודו-וופ, גרנדה חיפשה כיוון פופ בוגר ומגוון יותר. בעזרת אלבום זה, גרנדה שאפה להתנתק מתדמית כוכבת הילדים שדבקה בה מימיה בערוץ ניקלודיאון, ולהתנסות בסגנונות חדשים שחרגו מאזור הנוחות המוזיקלי שלה, ביניהם גם מוזיקת דאנס אלקטרונית.

העבודה על השיר החלה בזכות המפיק והתקליטן זד, אשר שמע במקרה את קולה של גרנדה כשהיה מאחורי הקלעים במהלך הופעת ראווה של חברת תקליטים. זד ציין כי מיד אמר לצוות שלו שהוא חייב לעבוד עם הזמרת לה שייך הקול, ולאחר חודש השניים קושרו. על ההחלטה לעבוד עימה הסביר זד: . בתחילה, גרנדה נרתעה מהרעיון להקליט שיר בסגנון מוזיקת דאנס אלקטרונית, אך לבסוף נעתרה. על החוויה היא שיתפה: .

השיר נכתב והולחן על ידי סוואן קוטצ'ה בשיתוף פעולה עם המפיקים מקס מרטין וזד, אשר הפיקו יחדיו את הרצועה. במהלך הקלטת השיר באולפן, התגלעו חילוקי דעות אמנותיים בין גרנדה למרטין. בתחילה, גרנדה סלדה מהאופן שבו נשמעה שירתה ברצועה, שכן היא שרה מעט לפני הקצב. מרטין הפציר בה לשנות גישה ולשיר במיקום "קדמי" יותר. גרנדה תיארה את התהליך: . בסופו של דבר גרנדה אהבה מאוד את התוצאה הסופית, וציינה: .

בסוף יוני 2014, הודיעה גרנדה כי "Break Free" ייבחר לשמש כסינגל השני מתוך אלבומה העתידי, והוא עתיד לצאת ב-2 ביולי. במקביל להכרזה, פרסמה גרנדה בחשבון האינסטגרם שלה טיזר קצר המציג הצצה לקליפ של השיר, שלדבריה שאב השראה מסרטי מדע בדיוני קלאסיים כמו "מלחמת הכוכבים" ו"ברברלה", לצד ההאשטאג שמנה את הימים לאחור עד ליציאתו. השיר נחשף לבסוף בהשמעת בכורה ב-2 ביולי 2014 במסגרת משדר מיוחד בן 30 דקות של ערוץ MTV, אשר נקרא "Total Ariana Live".

 הרכב מוזיקלי וסגנון 
"Break Free" מהווה סטייה משמעותית מסגנון ה-R&B והדו-וופ שאפיין את אלבום הבכורה של גרנדה, ומסמן את כניסתה המובהקת לז'אנר מוזיקת הדאנס האלקטרונית והאלקטרופופ. השיר משלב הרמוניות פופ ושירת דיווה עם מקצבי ברייקביט ואלמנטים מסגנונות ההאוס ו-Hi-NRG. הרצועה תוארה כהמנון מועדונים וכשיר "אירוויזיון אופורי". בביקורת של מגזין פיצ'פורק נכתב על כיוון זה כי .

הפקתו של השיר, עליה אמונים זד ומקס מרטין, מאופיינת בסאונד ממוקד המבוסס על סינתיסייזרים בולטים, מקצבים פועמים, "מיני-דרופים" ובייסליין שנוטה לכיוון ההאוס. המבנה המוזיקלי נשען על סינתיסייזרים אשר נבנים בהדרגה מ"לחישה לצעקה", ומובילים בסופו של דבר להתפוצצות משולבת של תדרי בס יחד עם קולה של גרנדה. בנוסף, השיר נחתם באאוטרו אינסטרומנטלי בן 20 שניות, כמקובל בשירי מועדונים המיועדים לתקלוט. מבחינה ווקאלית, גרנדה עושה שימוש בשירת פופ עוצמתית כדי לבצע את הפזמונים הגדולים של השיר, כאשר ההפקה האלקטרונית ועתירת הטקסטורות של זד משמשת כ"פלטפורמה קפואה" שמעניקה לקולה את הבמה המרכזית מבלי לגנוב את ההצגה. מבחינה טכנית, כחלק מתהליך ההקלטה, המפיק מקס מרטין כיוון את גרנדה לשנות את סגנון שירתה הרגיל, וביקש ממנה לשיר מעט לפני הקצב תוך שימוש במיקום ווקאלי "קדמי" יותר, טכניקה שתרמה לאנרגיה הקצבית והדוחפת של הרצועה.

 מילים ותוכן 
על פניו, "Break Free" הוא המנון העצמה ופרידה, המציג אישה שמשתחררת ממערכת יחסים רעילה ומשיבה לעצמה את עצמאותה. מילות השיר מתארות את ההיחלצות מהקשר כהתעוררות מכישוף שמוגדר כ"חום קטלני" וכהצלה מ"כביש מהיר לגיהנום". השיר מאופיין כהמנון שחרור נשי קלאסי ואף הושווה ללהיט ההישרדות המוכר "I Will Survive" של גלוריה גיינור. בזכות המסר המעצים שבו, אומץ השיר באופן נרחב כהמנון גאווה על ידי הקהילה הגאה.

הפרשנות המקובלת למילות השיר מתמקדת בסיומו של קשר זוגי חונק. הפזמון המרכזי מייצג את נקודת השיא של השחרור. עם זאת, מבקרי מוזיקה ציינו כי בתוך ההכרזה הנחרצת מסתתר גם רגע של היסוס; הניסוח "זה החלק שבו אני משתחררת" (This is the part when I break free) יכול להעיד על כך שהדוברת יודעת מה עליה לעשות, אך היא עדיין נמצאת בתוך תהליך ההשלמה והמחויבות לשחרור עצמו ולא בהכרח התגברה עליו לחלוטין. על אף שהשיר ממוסגר כבלדת פרידה רומנטית, גרנדה חשפה כי המשמעות האישית שעמדה מאחוריו הייתה שונה לחלוטין, וכי הוא לא נכתב על בן זוג מסוים. גרנדה הסבירה כי בשלב שבו הקליטה את השיר, היא לא חוותה פרידה, ולכן השתמשה במילים כמטפורה להתמודדות עם שדים פנימיים ומחסומים אישיים. על משמעות השיר עבורה, סיפרה: . היא הוסיפה כי תהליך הכתיבה היווה עבורה חוויה טיפולית, וציינה: .

 שחרור ושיווק 
השיר יצא לאור ב-2 ביולי 2014, כסינגל השני מתוך אלבום האולפן השני של גרנדה, My Everything, בו הוא מופיע כרצועה החמישית. השיר הופץ להורדה דיגיטלית באייטונס ולשירותי הזרמת המוזיקה במקביל. באוגוסט 2024, במסגרת חגיגות העשור לצאת האלבום, יצאה מהדורת תקליט ויניל מוגבלת בגודל 7 אינץ' שכללה ארבעה משירי האלבום, וביניהם "Break Free".

קמפיין השיווק של השיר לווה במאמצי קידום נרחבים שהתבססו על כוחה של גרנדה ברשתות החברתיות ועל שיתופי פעולה טלוויזיוניים ומסחריים. ב-28 ביוני 2014 הכריזה גרנדה בטוויטר על תאריך צאת האלבום, ופרסמה טיזר מתוך הקליפ של השיר תחת ההאשטאג שמנה את הימים לאחור, "4DaysUntilBreakFree#". צ'ארלי ווק, סגן נשיא חברת התקליטים ריפבליק רקורדס, תיאר את תהליך תכנון החשיפה של השיר: . כתוצאה מכך, "Break Free" הושמע בבכורה ב-2 ביולי במסגרת משדר ספיישל של רשת MTV שנקרא "Total Ariana Live". המשדר, שארך כ-30 דקות, החיה ליום אחד את הפורמט של התוכנית המיתולוגית "Total Request Live". במסגרת קידום המשדר, חברת התקליטים שיתפה פעולה עם רשת "Branded Cities" כדי להקרין את התוכנית בשידור חי על גבי שלטי החוצות הדיגיטליים בטיימס סקוור שבניו יורק, לטובת המעריצים שהתאספו ברחוב. במטרה לעודד הזמנות מוקדמות של האלבום מיד עם יציאת הסינגל, הופעל קמפיין רדיופוני בשיתוף רשת Clear Channel (כיום iHeartMedia) שכלל מנגנון של "כרטיס זהב"; מעריצים שהזמינו את האלבום מראש דרך האתר הרשמי של גרנדה זכו לגישה בלעדית לצפייה במופע חי בן שעה בתיאטרון של iHeartRadio, בו ביצעה לראשונה חומרים מהאלבום. על אסטרטגיית השיווק הדיגיטלית של גרנדה, הוסיף ווק והסביר: .

 וידאו קליפ 
הקליפ מתאפיין באסתטיקת מדע בדיוני של סרטים קלאסיים ומבוסס על סגנון "קאמפי" ורטרו. על החזון האמנותי וההשראה לקליפ, שיתפה גרנדה: . במסגרת העלילה הסוריאליסטית, גרנדה מגלמת גיבורת חלל דמוית ברברלה אשר נלחמת ברובוטים חלליים בעלי מראה מיושן ומביסה אותם. בסצנות שונות במהלך הקליפ היא נראית מתנשקת עם חייזר, ואף יורה טילים מתוך שדיה.

המבקרים שיבחו את הקליפ כסרטון "מגוחך במודע" אשר הוסיף אלמנט בולט של "היי-קאמפ" ליצירה. הגישה החזותית הלא-רצינית הזו זכתה לאהדה, וצוין כי היא תרמה לאופי הסוריאליסטי והאסקפיסטי של הרצועה.

 קבלה ביקורתית 
השיר זכה לביקורות מעורבות עד חיוביות מצד מבקרי המוזיקה; בעוד שרבים שיבחו את השילוב של קולה העוצמתי של גרנדה עם סגנון ה-EDM הקצבי, מבקרים אחרים מתחו ביקורת על ההפקה האלקטרונית וטענו כי גרנדה אינה מתאימה לז'אנר זה.

מייגן גארבי מפיצ'פורק העניקה לשיר ביקורת חיובית, וכינתה אותו . היא הוסיפה כי כניסתה של גרנדה לתחום הדאנס מרגישה טבעית, וציינה: . ג'ייסון ליפשוטז ממגזין בילבורד שיבח את היצירה ותיאר אותה כסינגל ריקודים "מרתק ומוערך בחסר" אשר מתאפיין ב"מיקוד לייזר". הוא ציין כי ההפקה האלקטרונית של זד מספקת . רוב שפילד מרולינג סטון ציין לחיוב את המבנה המוזיקלי של השיר, וכתב כיצד זד . גם כריס קופלן מ-Consequence of Sound החמיא לביצוע הקולי המרשים בתוך הרצועה, וקבע כי . ב-Time Out נכתב כי מדובר ב"להיט ריקודים מצועצע" שעתיד להדהד במועדונים באופן קבוע, ובחברת המצעדים הרשמית סוכם כי מדובר ב.

מנגד, מספר מבקרים הסתייגו מהכיוון האלקטרוני של השיר ומאופן השתלבותה של גרנדה בו. אנדרו צ'אן ממגזין סלנט ביקר בחריפות את ההפקה, וטען כי . אוון סוודי מ-PopMatters סבר כי גרנדה . לטענתו, למרות שגרנדה מסוגלת לשיר היטב על גבי רצועות דאנס, . קיטי אמפייר מהגרדיאן תיארה את המעבר ל-EDM כ. בנוסף, המבקר ג'ארד טי. אל. סי מ-Prefixmag ציין כי היצירה הייתה יכולה להיזכר כרצועת פופ פנטסטית לאורך שנים, "אלמלא הסולו של זד" שאותו כינה מיותר.
+דירוג השיר ברשימות מקצועיותגוףשם הרשימהדירוגמקוםGold Derbyהשירים הטובים ביותר של אריאנה גרנדה, מדורגים3The Forty-Fiveדירגנו כל שיר של אריאנה גרנדה לפי כמה הוא טוב5בילבורדכל שיר של אריאנה גרנדה, מדורג: בחירת המבקרים6My Everything של אריאנה גרנדה חוגג 10 שנים: דירוג כל 12 השירים עשור לאחר מכן410 שיתופי הפעולה הטובים ביותר של אריאנה גרנדה: בחירת המבקרים2וראייטי10 שירי אריאנה גרנדה הטובים ביותר בכל הזמנים6הגרדיאןהשירים הגדולים ביותר של אריאנה גרנדה - מדורגים!16רולינג סטון60 שירי אריאנה גרנדה הטובים ביותר29ערוץ E!כל השירים של אריאנה גרנדה, מדורגים19

 הצלחה מסחרית 
השיר זכה להצלחה מסחרית רבה בארצות הברית והגיע בשיאו למקום הרביעי במצעד הבילבורד הוט 100 האמריקאי. בנוסף, הסינגל העפיל למקום הראשון במצעד ההורדות של אייטונס בארצות הברית זמן קצר לאחר יציאתו. בשבוע של ה-30 באוגוסט 2014, "Break Free" שהה בעשירייה הפותחת של מצעד הבילבורד האמריקאי במקביל לשני להיטים נוספים של גרנדה, "Problem" ו-"Bang Bang". הישג זה הפך את גרנדה לאמנית המובילה השנייה בהיסטוריה (אחרי אדל) ששלושה משיריה ממוקמים בעשירייה הפותחת של מצעד זה בו-זמנית.

 מיקומי שיא 

 מצעדי סוף שנה 

 מצעדי עשור 

 מצעדי כל הזמנים 

 נתוני מכירות 

 קישורים חיצוניים 

הערות שוליים

קטגוריה:שירי אריאנה גרנדה
קטגוריה:שירי זד
קטגוריה:שירים באנגלית
קטגוריה:שירים שנכתבו על ידי זד
קטגוריה:שירים שנכתבו על ידי מקס מרטין
קטגוריה:שירים שנכתבו על ידי סוואן קוטצ'ה
קטגוריה:שירים שהופקו על ידי מקס מרטין
קטגוריה:שירים על מיניות
קטגוריה:שירים עם נושאים פמיניסטיים
קטגוריה:שירי מוזיקת דאנס אלקטרונית
קטגוריה:שירי סינת'-פופ אמריקאיים
קטגוריה:שירים אלקטרוניים אמריקאיים
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת ריפבליק רקורדס